Saya mau tau Bentuk tindakan dari Penahanan ISA 2008. Jelaskan dalam bahasa melayu

Surat tunjuk sebab telah dihantar kepada 3 media cetak itu dan pihak editorial diminta menjawab dalam tempoh seminggu. Jika tiada jawapan yang diberikan , kemungkinan tindakan lebih tegas akan diambil. Perkara ini disahkan oleh Setiausaha Unit Kawalan Penerbitan dan Teks al-Quran KDN, Che Din Yusof .

Akhbar percuma The Sun ini  dilihat memainkan pelbagai isu sensitif dalam masyarakat majmuk.

Akhbar Sin Chew Daily merupakan akhbar pertama menyiarkan  ucapan Datuk Ahmad Ismail yang berbau perkauman di Permatang Pauh , Pulau Pinang pada 23 September 2008.

Akhbar tabloid Suara Keadilan milik PKR pula menyiarkan berita palsu kononnya Ketua Polis Negara, Tan Sri Musa Hassan sedang nazak . Ini berikutan dari saman yang difailkan oleh Anwar Ibrahim terhadap Musa Hassan dan Tan Sri Abdul Ghani Patail.

Raja Petra Kamaruddin ditahan di rumahnya di Taman Rahman Putra, Sungai Buluh, Selangor pada 12 September 2008. Isterinya Marina Lee Abdullah yang berada di rumah tengah hari itu mendapati beberapa buah buku dan CD rakaman ceramah Anwar Ibrahim turut dibawa pergi.

Wartawan Tan Hoon Cheng yang berada di rumahnya di Taman Alma , Bukit Mertajam, Pulau Pinang telah ditahan polis. Beliau dibawa polis ke Balai Polis Seberang Jaya. Kemudian dipindahkan ke IPK Polis Pulau Pinang di Jslan Chowrasta , Georgetown, Pulau Pinang.

Teresa Kok ditahan berhampiran dengan kondominium OG Height , Jalan Kelang Lama, Selangor pada 12 September 2008. Ketika itu jam 11.30 malam. Beliau baru balik dari menghadiri majlis Pesta Kuih Bulan, satu perayaan trdisional yang dirayakan oleh masyarakat Cina di Malaysia.

Syed Azidi Syed Abdul Aziz merupakan blogger popular telah ditahan di rumahnya di Demit , Kota Bharu, Kelantan pada 17 September 2008 jam 5.00 petang , 2 jam sebelum umat Islam berbuka puasa di bulan Ramadan. Syed Azidi (38 tahun) adalah Pegawai Perhubungan Awam Perbadanan Menteri Besar Kelantan.

Beliau merupakan blogger bagi kickdefella.wordpress.com  yang dikatakan menghasut rakyat Malaysia pada 23 Ogos 2008 agar mengibarkan bendera Malaysia secara terbalik.  Polis Bukit Aman merampas laptop ketika beliau berada di rumah bersama isterinya  Bariah Ishak. Waran tangkap tidak ditunjukkan ketika 3 polis berpakaian preman ke rumahnya. Timbalan Ketua Polis Negara Tan Sri Ismail Omar mengesahkan Syed Azidi ditahan dibawah Akta Hasutan.

Reaksi rakyat Malaysia dan antarabangsa

Sekali lagi ISA yang dianggap undang-undang draconian digunakan dalam masyarakat moden kini. Ramai aktivis  sosial dan hak asasi manusia berpendapat bahawa  ISA bertentangan dengan hak asasi manusia dan kebebasan bersuara sejagat.

ISA adalah undang=undang ciptaan penjajah British tahun  1948 bagi mengekang kebangkitan pengganas komunis di Semenanjung Tanah Melayu . ISA masih lagi dikekalkan di Malaysia dan Singapura dengan alasan retorik masyarakat majmuk, sukar dikawal dan satu tindakan pre emtif, bertindak sebelum terlambat.

Polis mempunyai peruntukan yang mencukupi dalam Kanun Keseksaan dan Kanun Tatacara Jenayah yang membenar polis menyiasat seperti mengikut Seksyen 504 dan 505 Kanun Keseksaan. Situasi sekarang belum ekstrim untuk menggunakan ISA. Bekas Presiden Majlis Peguam Sulaiman Abdullah menyifatkan menggunakan ISA seperti menggunakan bom nuklear.

Bekas Presiden Majlis Peguam Malaysia Datuk Ambiga Sreenevasan amat terkejut kerana kerajaan masih menggunakan ISA apabila berhadapan dengan masalah. Majlis akan mengadakan mesyusarat tergempar bagi membincangkan tindakan-tindakan bagi mengatasi masalah tersebut. Pihak peguam yang berpengalaman mengendalikan kes tahanan ISA terpanggil mengadakan mesyuarat itu pada 20 September 2008. Mereka berharap pihak kerajaan akan mendengar hujah-hujah yang akan diputuskan nanti. Pasukan peguam diketuai Rajpal Singh akan menyediakan khidmat guaman.

Presiden Kesatuan Kebangsaan Wartawan Malaysia , Norila Mohd Daud berharap kerajaan segera membebaskan rakan wartawan mereka , Tan Hoon Cheng. Tindakan ini hanya akan menyekat rezeki wartawan dan bukan wartawan.Wartawan hanya menjalankan tugas dan tidak dapat membela untuk mempertahankan diri. Beliau hendaklah dibicarakan di mahkamah jika benar beliau disabit kesalahan, tetapi bukan ditahan di bawah ISA . NUJ akan menghantar surat bantahan kepada  Yang di-Pertuan Agong Tuanku Mizan Zainal Abidin dan Abdullah Ahmad Badawi.Laporan dihantar kepada Persekutuan Wartawan Antarabangsa yang berpangkalan di Brussel, Belgium. Akta Mesin Cetak dan Penerbitan juga tidak relevan lagi.

Datuk Joseph Bangkuai selaku Presiden Persatuan Wartawan Sabah (SJA) mahu wartawan yang bersalah dibicarakan  bukan ditahan di bawah ISA tanpa diketahui bersalah atau tidak.

Lim Kit Siang selaku penasihat DAP mengadakan sidang akhbar khas di Kuala Lumpur bersama ibu bapa Teresa Kok. Teresa Kok merupakan ahli parlimen Seputeh dan ADUN Kinrara dan exco kerajaan negeri Selangor. Beliau menyifatkan tindakan ini merupakan tindakan borong umpama Operasi Lalang 1988 pada saat kepimpinan UMNO berada dalam situasi retak menanti belah. Pada awalnya ibu bapa Teresa Kok, Poay Seh Kwen dan Kok Kim Seng tidak diberitahu di mana lokasi dan nasib anaknya, hidup atau mati .

Lim Guan Eng selaku Ketua Pulau Pinang telah berkumpul di IPK Polis Pulau Pinang bersama ramai penyokong DAP, MCA, Gerakan dan PAS. Rakan sekolahan dan seuniversiti Tan Hoon Cheng telah memasang lilin agar Tan dibebaskan.

Datuk Seri Samy Vellu selaku Presiden MIC telah menemui Datuk Seri Abdullah Ahmad Badawi  dan menyatakan penahanan itu hanya akan memburukkan imej kerajaan.

Pengerusi Wanita MCA Datuk Dr Ng Yen Yen mahu kerajaan mendengar pandangan awam supaya ISA dikaji semula.